Museet består av to deler: én til minne om ofrene for det fascistiske Pilkorspartiet som hadde makten i Ungarn en kort periode 1944–1945, og én til minne om ofrene for kommunistregimet. Den faste utstillingen i den sistnevnte delen har basert seg på fortellergrepet å vise fram, i lyd og bilder, kommunistregimets selvfremstilling satt opp imot den mer brutale realiteten. I tillegg til de faste utstillingene arrangeres det også midlertidige utstillinger.